open-index/open-wikipedia-markdown huggingface dataset:
Πραξιδάμας ο Αιγινήτης

Ο **Πραξιδάμας ο Αιγινίτης** (γιος του Σωκλείδα, 6ος αιώνας π.Χ.) ήταν αρχαίος Έλληνας ολυμπιονίκης από την Αίγινα, ο οποίος στέφθηκε νικητής στο άθλημα της πυγμαχίας στους 59ους (544 π.Χ.) ολυμπιακούς αγώνες της αρχαιότητας.

## Η διαδρομή του
Ο ιστορικός του 2ου αιώνα μ.Χ. Παυσανίας ανέφερε πως το άγαλμα του από ξύλο κυπαρισσιού ήταν το πρώτο μνημείο αθλητή στην Ολυμπία. Αναφέρεται επίσης υπήρξε 3 φορές νικητής στα Νέμεα και 5 στα Ίσθμια, ενώ η οικογένεια του -*Βασίδαι*- ήταν φημισμένη κατά την αρχαιότητα, καθώς ο παππούς του Αγησίμαχος είχε υπάρξει νικητής σε 3 πανελλήνιους αγώνες -άγνωστο ποιούς- σύμφωνα με τον ποιητή Πίνδαρο, ο εγγονός του ο Αλκιμέδων υπήρξε ολυμπιονίκης στην πάλη παίδων, ο εγγονός του Καλλίας νικητής της πυγμαχίας στα Νέμεα, και μακρινός απόγονος του κατά τη Ρωμαϊκή εποχή φαίνεται πως υπήρξε και κάποιος πολιτικός της Επιδαύρου με την ονομασία Βάσσος.

## Ιστορικές μαρτυρίες

--------------------------

## Παραπομπές

## Εξωτερικοί σύνδεσμοι
* Οι αιγινητικές ωδές του Πινδάρου 

Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Αρχαίοι ολυμπιονίκες της πυγμαχίας‎
Κατηγορία:Αρχαίοι Αιγινήτες ολυμπιονίκες
Κατηγορία:Αρχαίοι ολυμπιονίκες (6ος αιώνας π.Χ.)
Ρηξίβιος ο Οπούντιος

Ο **Ρηξίβιος ο Οπούντιος** (6ος αιώνας π.Χ.) ήταν αρχαίος Έλληνας ολυμπιονίκης από την πόλη Οπούς της Λοκρίδας.

## Στοιχεία
Στέφθηκε νικητής στο άθλημα του παγκράτιου στους 61ους (536 π.Χ.) ολυμπιακούς αγώνες της αρχαιότητας. Ο ιστορικός του 2ου αιώνα μ.Χ. Παυσανίας ανέφερε πως το άγαλμα του από ξύλο συκιάς ήταν από τα πρώτα μνημεία ολυμπιονικών στην Ολυμπία μαζί με αυτό του πυγμάχου Πραξιδάμα.

## Σύμφωνα με τον Παυσανία

## Παραπομπές

## Εξωτερικοί Σύνδεσμοι

Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι Οπούντιοι ολυμπιονίκες
Κατηγορία:Αρχαίοι ολυμπιονίκες (6ος αιώνας π.Χ.)
Πετεφρής (πατέρας Ασινέθ)

Ο **Πετεφρής** ήταν ιερέας στην αρχαία Αιγυπτιακή πόλη Ον, και αναφέρεται στο Βιβλίο της Γενέσεως 41:45 και 41:50  της Εβραϊκής Βίβλου.   

Ήταν ο πατέρας της Ασινέθ, που είχε δοθεί για γυναίκα στον Ιωσήφ από το Φαραώ, και η οποία του έκανε δύο γιους, τον Μανασσή και τον Εφραίμ. Το απόσπασμα έχει ως εξής:καὶ ἐκάλεσε Φαραὼ τὸ ὄνομα ᾿Ιωσήφ, Ψονθομφανήχ· καὶ ἔδωκεν αὐτῷ τὴν ᾿Ασεννὲθ θυγατέρα Πετεφρῆ ἱερέως ῾Ηλιουπόλεως αὐτῷ εἰς γυναῖκα.-Γένεσις 41:45Το όνομά του σημαίνει "αυτός στον οποίον έχει δώσει ο Ρα".

## Αποσαφήνιση
Έχει προταθεί ότι ο Πετεφρής ήταν εκτός από ιερέας και πρίγκιπας, και ότι ήταν το ίδιο άτομο με τον Πετεφρή που αναφέρεται σε άλλο σημείο της Γενέσεως ως αξιωματούχος αυλικός του Φαραώ στο σπίτι του οποίου και είχε προσληφθεί και υπηρετούσε ο Ιωσήφ, ο αγαπημένος γιος του Ιακώβ. Αν ισχύει αυτό, τότε η γυναίκα του Πετεφρή είχε ερωτευτεί τον Ιωσήφ. Ωστόσο οι περισσότεροι μελετητές τείνουν να πιστεύουν πως πρόκειται για δύο φιαφορετικά πρόσωπα. 

## Παραπομπές


Κατηγορία:Πρόσωπα της Παλαιάς Διαθήκης
Αλκιμέδων ο Αιγινήτης

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater, 468-452 BC, Olympia. 78-82th Olympiad.jpg|μικρογραφία|[Στατήρας της Ολυμπίας ο οποίος χρονολογείται μεταξύ της 82ης (452 π.Χ.)  και 78ης διοργάνωσης των αρχαίων ολυμπιακών αγώνων.]]
Ο **Αλκιμέδων ο Αιγινίτης** (γιος του Ιφίωνα, 5ος αιώνας π.Χ.) ήταν αρχαίος Έλληνας ολυμπιονίκης από την Αίγινα, ο οποίος στέφθηκε νικητής στο άθλημα της πάλης παίδων στους 80ους (460 π.Χ.) ολυμπιακούς αγώνες της αρχαιότητας. Ο παππούς του ήταν ο ολυμπιονίκης πυγμάχος Πραξιδάμας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Αρχαίοι ολυμπιονίκες της πάλης παίδων
Κατηγορία:Αρχαίοι Αιγινήτες ολυμπιονίκες
Κατηγορία:Αρχαίοι ολυμπιονίκες (5ος αιώνας π.Χ.)
Αγίας ο Φαρσάλιος

Ο **Αγίας ο Φαρσάλιος** (γιος του Ακνονίου, 6ος/5ος αιώνας π.Χ.) ήταν αρχαίος Έλληνας ολυμπιονίκης από τα Φάρσαλα, ο οποίος στέφθηκε νικητής στο άθλημα του παγκράτιου στους 74ους (484 π.Χ.) ολυμπιακούς αγώνες της αρχαιότητας. 

## Διακρίσεις
Εκτός από τη νίκη του στους ολυμπιακούς αγώνες, αναφέρεται επίσης πως υπήρξε 3 φορές νικητής στα Πύθια, και από 5 στα Νέμεα και Ίσθμια. Ο γιος του ήταν ο Δάοχος Α´ ο οποίος κυβέρνησε τη Θεσσαλία για 27 έτη. Ο αδερφός του ο Τηλέμαχος ο Φαρσάλιος υπήρξε ολυμπιονίκης στην πυγμαχία κατά την ίδια διοργάνωση με τον Αγία, ενώ ένας άλλος αδερφός του ο Αγήλαος ήταν πυθιονίκης στο στάδιο παίδων.

## Ανδριάντας
Το άγαλμα του Αγία ανακαλύφθηκε το 1894 από Γάλλους αρχαιολόγους στο ιερό του Απόλλωνα στους Δελφούς,και ανήκε σε μια ομάδα 8 αγαλμάτων της οικογενείας του Αγία, τα οποία κατασκευάστηκαν από τον γλύπτη Λύσιππο τον 4ο αιώνα π.Χ. κατόπιν παραγγελίας του δισέγγονου του Αγία, Δάοχου Β´.

Στο βάθρο του αγάλματος του Αγία υπάρχει η επιγραφή:

*Πρῶτος Ὀλύμπια παγκράτιον, Φαρσάλιε νίκᾳς,*

*Ἁγία Ἀκνονίου, γῆς ἀπὸ Θεσσαλίας,*

*Πεντάκις ἐν Νεμέᾳ, τρὶς Πύθια, πεντάκις Ἰσθμοῖ*

*καὶ σῶν οὐδείς πω στῆσε τρόπαια χερῶν.*

Εκτός από τον ανδριάντα του στους Δελφούς, ανακαλύφθηκαν και τμήματα ενός ανδριάντα του στα Φάρσαλα.

## Παραπομπές


## Δείτε επίσης
* Ανάθημα του Δαόχου
* Ανδριάντας του παγκρατιάτη Αγία

## Εξωτερικοί σύνδεσμοι

Κατηγορία:Αρχαίοι Έλληνες Ολυμπιονίκες
Κατηγορία:Ισθμιονίκες
Κατηγορία:Πυθιονίκες
Κατηγορία:Νεμεονίκες
Κατηγορία:Αρχαίοι Θεσσαλοί ολυμπιονίκες
Κατηγορία:Αρχαίοι ολυμπιονίκες του παγκράτιου
Κατηγορία:Αρχαίοι ολυμπιονίκες (5ος αιώνας π.Χ.)
Turn the Page (τραγούδι, Μπομπ Σίγκερ)

Το **Turn the Page** είναι τραγούδι του Αμερικανού μουσικού Μπομπ Σίγκερ, το οποίο συμπεριλήφθηκε στον δίσκο *[[Back in '72]]*, που κυκλοφόρησε το 1973. Το κομμάτι έχει επίκεντρο τους ροκ τραγουδιστές τα συναισθήματά του αλλά και το πώς τους βλέπει οι κοινωνία, σε μια ζωή γεμάτη περιοδείες. Το 1976, σε μία ζωντανή έκδοση του κομματιού εκείνο έλαβε δημοτικότητα κι έκτοτε θεωρείται ένα από τα κλασσικά κομμάτια της rock. Το 2014 ο Σίγκερ το ερμήνευσε στην εκπομπή *[[CMT Crossroads]]* μαζί με τον Τζέισον Άλντιν, το βίντεο από αυτή την ερμηνεία κέρδισε το CMT Music Awards της χρονιάς.

Το τραγούδι έχει εμπνεύσει αρκετούς ροκ καλλιτέχνες ενώ αρκετοί το έχουν διασκευάσει κι ακόμα το έχουν κυκλοφορήσει. Ο Τζων Μπον Τζόβι, ισχυρίστηκε ότι η μεγαλύτερη επιρροή του, στη σύνθεση του τραγουδιού *Wanted Dead or Alive*, ήταν αυτό το κομμάτι. Όσον αφορά τις διασκευές του, η πιο γνωστή και επιτυχημένη πρέπει να θεωρείται αυτή των Metallica, οι οποίοι το κυκλοφόρησαν και σε single, το οποίο έφτασε στο νούμερο 1, στα αμερικανικά τσαρτ. Επίσης, το συμπεριέλαβαν και στον δίσκο τους *[[Garage Inc.]]*. Αξιομνημόνευτο είναι και το video clip του κομματιού, που πρωταγωνιστεί η Τζίντζερ Λιν, στον ρόλο μιας πόρνης και ερωτικής χορεύτριας. Το MTV αρνήθηκε να το παίξει καθώς υπάρχουν σκηνές σεξουαλικής κακοποίησης. 

## Παραπομπές


## Εξωτερικοί σύνδεσμοι
* "Reason to Rock" review

Κατηγορία:Τραγούδια του 1973
Κατηγορία:Τραγούδια των Metallica
Κατηγορία:Singles του 1974
Κατηγορία:Singles του 1998
Κατηγορία:Singles της Elektra Records
Κατηγορία:Αγγλόφωνα τραγούδια
Αγίας (αποσαφήνιση)

Η λέξη **Αγίας** μπορεί να αναφέρεται στα παρακάτω:

**Ονομασία**
:* Αγίας ο Τροιζήνιος, 8ος αιώνας π.Χ., επικός ποιητής από την Τροιζήνα
:* Αγίας ο Φαρσάλιος, 6ος/5ος αιώνας π.Χ., αρχαίος ολυμπιονίκης του παγκρατίου από τα Φάρσαλα και πολυνίκης των Νέμεων, Πύθιων και Ίσθμιων
:* Αγίας ο Μακεδών, στρατιωτικός από την Μακεδονία
:* Αγίας ο Κρης, 2ος αιώνας π.Χ., στρατιωτικός από την Κρήτη
:* Αγίας ο Μεσσήνιος, 2ος αιώνας μ.Χ., γλύπτης από την Μεσσηνία
:* Αγίας του Αντίοχου, ιερέας στο μαντείο της Ολυμπίας
:* Αγίας του Αγήλοχου, ιερέας στο μαντείο της Ολυμπίας
:* Αγίας, ο συγγραφέας ενός έργου σχετικά με την Αργολίδα (Ἀργολικά) σύμφωνα με τον Αθήναιο

**Θρησκεία**
:* Η κτητική θηλυκή μορφή της λέξης Άγιος
Κρατικός Αερολιμένας Καλύμνου

Ο **Κρατικός Αερολιμένας Καλύμνου** (συντομογραφίες: IATA: **JKL**,&nbsp;ICAO: **LGKY**, ΥΠΑ: **ΚΑΚΜ**) είναι αεροδρόμιο που βρίσκεται στο νησί της Καλύμνου, στα Δωδεκάνησα. Ο αερολιμένας βρίσκεται μόλις λίγα χιλιόμετρα από τα Πόθια (ή Πόθαια) τον μεγαλύτερο οικισμό του νησιού. Είναι επίσης γνωστός ως **Αεροδρόμιο Καλύμνου**.

## Ιστορικό
Ο αερολιμένας ξεκίνησε να λειτουργεί στις 10 Αυγούστου 2006.

## Υποδομές
Το συνολικό εμβαδόν των κτιριακών του εγκαταστάσεων είναι 2.500 μ²

Ο αερολιμένας διαθέτει επιβατικό αεροσταθμό με αίθουσες αφίξεων, αναμονής και αναχωρήσεων επιβατών.

Η κατηγορία πυρασφάλειας του αερολιμένα είναι: 3

## Αεροπορικές εταιρείες και προορισμοί

## Δείτε επίσης
* Μεταφορές στην Ελλάδα

## Παραπομπές


Καλυμνου
Κατηγορία:Κτίρια και κατασκευές στην Κάλυμνο
UFO 2: Flying

Το **UFO 2: Flying** είναι το δεύτερο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Οκτώβριο του 1971 μέσω της δισκογραφικής εταιρίας "Beacon Records".

Ο ήχος του συγκροτήματος άλλαξε μετά από αυτόν το δίσκο, αφού στα πρώτα δύο άλμπουμ εστίαζαν στο space rock με ψυχεδελικές καταβολές, ενώ από το "*[[Phenomenon]]*" του 1974 κατευθύνθηκαν προς το καθαρό hard rock.

Το "*UFO 2: Flying*" περιλαμβάνει τα κομμάτια "*Star Storm*" και "*Flying*", των οποίων η διάρκεια φτάνει τα 19 και 26 λεπτά αντίστοιχα, με το άλμπουμ να ξεπερνάει την μία ώρα, γεγονός σπάνιο για έναν δίσκο βινυλίου. Επίσης, το κομμάτι "*Prince Kajuku*" αποτέλεσε το δεύτερο σινγκλ του συγκροτήματος που κατάφερε να μπει στο γερμανικό Top-30.

## Λίστα Τραγουδιών

## Θέσεις τσαρτ
***Prince Kajuku*** *(σινγκλ)*

***Επίσημη κυκλοφορία: [[17 Σεπτεμβρίου]] [[1971]]***

## Μέλη των UFO
Οι μουσικοί οι οποίοι ηχογράφησαν το "*UFO 2: Flying*" ήταν οι εξής:
* **[[Φιλ Μογκ]]** - φωνητικά
* **Μικ Μπόλτον** - κιθάρα
* **[[Πιτ Γουέι]]** - μπάσο
* **[[Άντι Πάρκερ]]** - τύμπανα

## Παραπομπές


## Πηγές
* Flying - UFO | Songs, Reviews, Credits | AllMusic
* UFO - UFO 2: Flying (album review) | Sputnikmusic
* UFO - UFO 2: Flying-Spacerock at Discogs

Κατηγορία:Δισκογραφία των UFO
Κατηγορία:Άλμπουμ του 1971
Ακαδημία Καλών Τεχνών του Μονάχου

Η **Ακαδημία Καλών Τεχνών του Μονάχου** (), επίσης γνωστή και ως **Βασιλική Ακαδημία του Μονάχου**, είναι μια από τις παλαιότερες και πιο σημαντικές σχολές καλών τεχνών στη Γερμανία.

## Ιστορία

### 19ος αιώνας
Η Ακαδημία Καλών Τεχνών ιδρύθηκε το 1808 από τον Μαξιμιλιανό Α΄ Ιωσήφ της Βαυαρίας στο Μόναχο, ως η Βασιλική Ακαδημία Καλών Τεχνών.

### Σχολή του Μονάχου
Ως Σχολή του Μονάχου περιγράφεται μια ομάδα ζωγράφων που εργάστηκαν στο Μόναχο ή φοίτησαν στην Ακαδημία μεταξύ του 1850 και 1918. Οι πίνακες τους έχουν νατουραλιστικό ύφος και σκούρα φωτοσκίαση. Τυπικά θέματα στα έργα τους είναι τα τοπία, τα πορτρέτα, η καθημερινή ζωή, η νεκρή φύση και τα ιστορικά γεγονότα.

### 20ος αιώνας
Μεταξύ 1900-1918, διευθυντής της ακαδημίας ήταν ο Φέρντιναντ Φρέϊχερ φον Μίλερ. Το 1946, η Βασιλική Ακαδημία Καλών Τεχνών συγχωνεύθηκε με τη Σχολή των τεχνών και χειροτεχνίας και τη Σχολή Εφαρμοσμένων Τεχνών.  Το 1953 μετονομάστηκε σε Ακαδημία Καλών Τεχνών.

## Εγκαταστάσεις
Το κτίριο του 19ου αιώνα είναι σχεδιασμένο με βάση την Αναγεννησιακή αρχιτεκτονική και σχεδιάστηκε από τον Γκότφριντ Νόιροϊτερ. Η κατασκευή του ολοκληρώθηκε το 1886 και έκτοτε φιλοξενεί την Ακαδημία.

Το 2005 ολοκληρώθηκε μια νέα επέκταση Ντεκονστρουκτιβιστικού στυλ, σχεδιασμένη από τον Κουπ Χιμαλμπλάου ως επέκταση του αρχικού κτιρίου.

## Σημαντικοί δάσκαλοι και σπουδαστές

### Δάσκαλοι
* Λώρενς Άλμα-Τάντεμα
* Άντον Άζμπε 
* Νικόλαος Γύζης
* Πέτερ φον Κορνέλιους
* Φραντς φον Λέμπαχ
* Τζέικομπ Ούνγκερερ
* Σον Σκάλι
* Χέρμαν Άνσουτζ
* Γουόλτερ Μάουρερ
* Ρες Ίνγκολντ

### Σπουδαστές

* Γιόζεφ Άλμπερς
* Κούνο Αμιέτ
* Οκτάβ Μπαντσίλα
* Βλαντιμίρ Μπέτσιτς
* Κλάους Μπέργκεν
* Γουίλιαμ Μέριτ Τσέις
* Τζόρτζιο ντε Κίρικο
* Άλμπερτ Χμιελέφσκι
* Λόβις Κόρινθ
* Γουίλιαμ Τζέικομπ Μπάερ
* Τόμας Ντεμάντ
* Μάικλ Ντέμερς
* Έντγκαρ Ντάουν
* Φρανκ Ντούβερεκ
* Λόταρ Φίσερ
* Γκάνθερ Φόργκ
* Βίλχελμ Χιένρι Φανκ
* Δημήτριος Γερανιώτης

* Αλεξάντερ Γκιερίμσκι
* Μαξιμιλιάν Γκιερίμσκι
* Λουί Γκρέλ
* Νικόλαος Γύζης
* Χέρμαν Χάρτγιτς
* Πάουλ Κλέε
* Χέρμαν Χέλμερ
* Χάνα Μ Πέννυ
* Όσκαρ Χέρμαν
* Λουί Κρίστιαν Ες
* Πέτερ φον Ες
* Γιεργκ Ίμεντορφ
* Βασίλι Καντίνσκι
* Άλφρεντ Κοβάλσκι
* Μίροσλαβ Κράλιεβιτς
* Άλφρεντ Κούμπιν

## Εικόνες

Αρχείο:Adbk.jpg|Η πρόσοψη του κτιρίου, με τεχνοτροπία που ανήκει στην Αναγεννησιακή αρχιτεκτονική (1886).
Αρχείο:München_Akademie_der_Bildenden_Künste_(Erweiterungsbau).JPG|Ντεκονστρουκτιβιστική επέκταση, σχεδιασμένη από τον Κουπ Χιμαλμπλάου (2005).
Αρχείο:München_Akademie_der_Bildenden_Künste.JPG|Πανοραμική άποψη του κτιρίου της Ακαδημία Καλών Τεχνών του 1886.


## Παραπομπές


## Πηγές

* http://www.adbk.de/
* https://web.archive.org/web/20050410080641/http://www.adbk.mhn.de/190jahre.html
* http://www.designbuild-network.com/projects/akademie/


Κατηγορία:Ανώτατα εκπαιδευτικά ιδρύματα στη Γερμανία
Κατηγορία:Σχολή του Μονάχου
Κατηγορία:Αξιοθέατα στο Μόναχο
Κατηγορία:Αποδομισμός
Χρυσάμαξος ο Λακεδαιμόνιος

Ο **Χρυσάμαξος ο Λακεδαιμόνιος** (7ος/6oς αιώνας π.Χ.), ήταν αρχαίος Έλληνας ολυμπιονίκης με καταγωγή από τη Σπάρτη, ο οποίος στέφθηκε νικητής στο αγώνισμα του σταδίου κατά τους 46ους ολυμπιακούς αγώνες της αρχαιότητας (596 π.Χ.).

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Σπαρτιάτες ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (6ος αιώνας π.Χ.)
We Will Rock You

To **We Will Rock You** είναι τραγούδι του αγγλικού rock συγκροτήματος Queen, γραμμένο από τον Μπράιαν Μέι, το οποίο συμπεριλήφθηκε στον δίσκο του σχήματος *[[News of the World]]*, το 1977. Το περιοδικό *[[Rolling Stone]]*, το κατέταξε στη θέση 330, στη λίστα του Κατάλογος με τα 500 σημαντικότερα τραγούδια όλων των εποχών, το 2004, ενώ και η Recording Industry Association of America, το κατέταξε στη θέση 146 ανάμεσα στα σημαντικότερα τραγούδια του 20ου αιώνα. Το 2009, το τραγούδι εισήχθη στο Grammy Hall of Fame.

Το δίλεπτο αυτό κομμάτι αποτελείται από ένα σόλο κιθάρας στο τέλος του, από τον Μπράιαν Μέι, με το υπόλοιπο ο Φρέντι Μέρκιουρι  να τραγουδά σχεδόν ακαπέλα, με μόνη συνοδεία ένα συνεχόμενο ρυθμό που προέρχεται από χειροκροτήματα και drums. Το 1977 κυκλοφόρησε ως single μαζί με το We are the Champions και αποτέλεσαν μεγάλη εισπρακτική επιτυχία παγκοσμίως. Μετά και την κυκλοφορία του άλμπουμ, τα δύο αυτά κομμάτια ξεκίνησαν να παίζουν συνεχώς και αδιαλείπτως στο ραδιόφωνο.

Από τη στιγμή της κυκλοφορίας του το κομμάτι δέχθηκε πολλές διασκευές, remix, sample και παρωδίες, ενώ οι αναφορές σε αυτό και οι ηχογραφήσεις από γνωστούς καλλιτέχνες, σε τηλεοπτικές εκπομπές, σε ταινίες και σε όλα τα Μέσα ήταν πολλαπλές. Έχει γίνει και συνηθισμένος ήχος κυρίως ο αρχικός σταθερός ρυθμός, σε γήπεδα όλου του κόσμου.

## Παραπομπές


## Εξωτερικοί σύνδεσμοι
*Lyrics at Queen official website (from *[[Queen Rocks]]*)

Κατηγορία:Τραγούδια των Queen
Κατηγορία:Τραγούδια του 1977
Κατηγορία:Singles του 1977
Κατηγορία:Singles του 2000
Κατηγορία:Singles της Sony BMG
Κατηγορία:Singles της Elektra Records
Κατηγορία:Singles της EMI Records
Κατηγορία:Singles της Hollywood Records
Bohemian Rhapsody

To "**Bohemian Rhapsody**" είναι τραγούδι του αγγλικού rock συγκροτήματος Queen. Γράφηκε εξ ολοκλήρου από τον τραγουδιστή του σχήματος Freddie Mercury και συμπεριλήφθηκε στον δίσκο του συγκροτήματος *[[A Night at the Opera]]*, ο οποίος κυκλοφόρησε στις 21 Νοεμβρίου του 1975. Πρόκειται για μία σουίτα έξι λεπτών, αποτελούμενη από πολλά μέρη, χωρίς να διαθέτει ρεφρέν. Έχει εισαγωγή, ένα μέρος με μπαλάντα, ένα οπερατικό κομμάτι και ένα hard rock τμήμα που καταλήγει σε κόντα. Το τραγούδι γραμμένο τη δεκαετία του 1970, προσεγγίζει περισσότερο το είδος της progressive rock. Ενώ αποτέλεσε την ακριβότερη κυκλοφορία single που έγινε ποτέ έως εκείνη την εποχή.

Όταν κυκλοφόρησε ως single αποτέλεσε μεγάλη εισπρακτική επιτυχία και παρέμεινε στην κορυφή των βρετανικών charts για εννέα εβδομάδες, πουλώντας πάνω από ένα εκατομμύριο αντίτυπα έως τον Ιανουάριο του 1976. Το 1991, έφτασε ξανά στην κορυφή των βρετανικών charts, παραμένοντας εκεί για πέντε εβδομάδες, και έγινε το τρίτο πιο επιτυχημένο single σε πωλήσεις στη Μεγάλη Βρετανία. Πέρα από εκεί κατέκτησε την κορυφή και σε άλλα charts όπως της Ολλανδίας, του Καναδά, της Νέας Ζηλανδίας και της Ιρλανδίας, ενώ αργότερα έγινε ένα από τα πιο επιτυχημένα εισπρακτικά single παγκοσμίως. Στις ΗΠΑ, με την πρώτη κυκλοφορία, το 1976, έφτασε το νούμερο 9 στα charts. Το 1992, όμως, επέστρεψε στα αμερικανικά charts, καταλαμβάνοντας τη δεύτερη θέση, μετά τη χρήση του στην ταινία *[[Wayne's World]]*.

Παρά τις ανάμεικτες κριτικές που δέχτηκε, το κομμάτι παραμένει ανάμεσα στα πιο γνωστά τραγούδια των Queen, και εμφανίζεται συχνά σε διάφορες λίστες που αφορούν τα σπουδαιότερα τραγούδια όλων των εποχών. Το single συνοδεύτηκε με ένα βίντεο για την προώθηση του κομματιού, που θεωρήθηκε πρωτοποριακό. Το περιοδικό *[[Rolling Stone]]* ανέφερε: *«Η επιρροή του δεν μπορεί να υπερεκτιμηθεί, αφού "εφηύρε το video clip", επτά χρόνια πριν από την έναρξη του MTV»*. Το 2004, το τραγούδι εισήχθη στο Grammy Hall of Fame. Το 2012, το κομμάτι έπιασε την κορυφή σε μία ψηφοφορία του τηλεοπτικού σταθμού ITV, ως το πιο αγαπημένο τραγούδι στο Ηνωμένο Βασίλειο, ανάμεσα σε 60 άλλα τραγούδια. Τον Δεκέμβριο του 2018 ανακοινώθηκε πως είναι το δημοφιλέστερο τραγούδι του 20ου αιώνα στο διαδίκτυο. Το 2019 έφτασε τις 1 δισεκατομμύριο προβολές στο YouTube. Έχει δημιουργηθεί μία διασκευή βίντεο από τo *[[The Muppet Show]]* που έγινε viral και αργότερα κυκλοφόρησε ως single.

## Παραπομπές


## Εξωτερικοί σύνδεσμοι
* Επίσημα YouTube videos:
** Original music video
** Live at Wembley
** Live at The Bowl
** Hungarian Rhapsody: Live in Budapest
** Queen Play Rock Band Live at Wembley Stadium
** Queen + Paul Rodgers (Live)
** Freddie Mercury Tribute Concert (with Elton John and Axl Rose)
**  Brian May Video On The Creation of ''Bohemian Rhapsody''

Κατηγορία:Τραγούδια των Queen
Κατηγορία:Τραγούδια του 1975
Κατηγορία:Singles του 1975
Κατηγορία:Singles του 1976
Κατηγορία:Singles του 1991
Κατηγορία:Singles του 1992
Κατηγορία:Singles της Elektra Records
Κατηγορία:Singles της Parlophone
Κατηγορία:Singles της EMI Records
Κατηγορία:Singles της Hollywood Records
Ισαβέλλα (αποσαφήνιση)

Το όνομα **Ισαβέλλα** μπορεί να αναφέρεται στα παρακάτω:

## Ευγενείς
* Ισαβέλλα Βιλλεαρδουίνου πριγκίπισσα της Αχαΐας
* Ισαβέλλα Α΄ της Ιερουσαλήμ - βασίλισσα της Ιερουσαλήμ στα 1191-1205
* Ισαβέλλα Β' της Ιερουσαλήμ - βασίλισσα της Ιερουσαλήμ στα 1212-1228

* Ισαβέλλα Α΄ της Καστίλης - βασίλισσα της Καστίλης και της Λεόν στα 1474-1504
* Ισαβέλλα Β΄ της Ισπανίας -  βασίλισσα της Ισπανίας στα 1833-1868
* Ισαβέλλα ντε Λα Ρος - βασίλισσα της Αρμενικής Κιλικίας στα 1219-1252 
* Ισαβέλλα ντε Μπριέν
* Ισαβέλλα ντε Σαμπράν 

* Ισαβέλλα της Αγγλίας, βασίλισσα της Γερμανίας
* Ισαβέλλα της Αγγλίας, κόμισσα του Μπέντφορντ
* Ισαβέλλα της Αραγωνίας - βασίλισσα της Γαλλίας στα 1270-1271
* Ισαβέλλα της Αρμενίας
* Ισαβέλλα της Βαυαρίας - βασίλισσα της Γαλλίας στα 1385-1422 
* Ισαβέλλα της Γαλλίας (1295-1358) - βασίλισσα της Αγγλίας στα 1308-1327
* Ισαβέλλα της Καστίλης, βασίλισσα της Αραγωνίας
* Ισαβέλλα της Καστίλης, δούκισσα της Υόρκης
* Ισαβέλλα της Κοΐμπρα - βασίλισσα της Πορτογαλίας στα 1447-1455
* Ισαβέλλα της Λωρραίνης - δούκισσα της Λωρραίνης στα 1431 έως το θάνατό της το 1453.
* Ισαβέλλα της Μαγιόρκας

* Ισαβέλλα του Αινώ - βασίλισσα της Γαλλίας στα 1180–1190
* Ισαβέλλα του Κουσύ 

### Αγίες
* Αγία Ισαβέλλα της Γαλλίας (1295-1358) (1225-1270)

## Αστρονομία
* 210 Ισαβέλλα - αστεροειδής της Κύριας Ζώνης Αστεροειδών
Νεοϊνδική επίθεση

Η **Νεοϊνδική επίθεση** (*Neo-Indian Attack*) είναι ένα μη δημοφιλές άνοιγμα στο σκάκι, το οποίο χαρακτηρίζεται από τις αρχικές κινήσεις 1.δ4 Ιζ6 2.γ4 ε6 3.Αη5!? (σε αλγεβρική σημειογραφία).

Τα νεώτερα χρόνια το άνοιγμα είναι γνωστό και ως **Επίθεση Σεϊραβάν** (*Seirawan Attack*), από το όνομα του σκακιστή Γιασέρ Σεϊραβάν που χρησιμοποιούσε συχνά την επίθεση αυτή κατά τη δεκαετία του 1980.

## Θεωρία
Το κάρφωμα του ίππου στο τετράγωνο ζ6 μάς θυμίζει την Επίθεση Τόρρε, αλλά ενώ η Τόρρε είναι αρκετά συνηθισμένη επίθεση, η Νεοϊνδική παίζεται σπανίως. Η επίθεση έχει χρησιμοποιηθεί σε επίσημους αγώνες, όπως για παράδειγμα από τον Ντέιβιντ Γιανόφσκι εναντίον του Έντουαρντ Λάσκερ στην Νέα Υόρκη το 1922. Το άνοιγμα έχει θεωρηθεί ότι δύναται να εκπλήξει τον αντίπαλο, καθώς αναφέρεται στην σειρά *Τα μυστικά των εκπλήξεων στα ανοίγματα*.

## Βαριάντες
Η Νεοϊνδική επίθεση καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* υπό τον κωδικό E00, μαζί με άλλες μη συνηθισμένες ινδικές άμυνες.

Αρκετές απαντήσεις των μαύρων μεταφέρουν την παρτίδα σε άλλα ανοίγματα, όπως η 3...Αβ4+ που μπορεί να μεταφέρει στη βαριάντα Λένινγκραντ της Νιμζοϊνδικής άμυνας μετά από 4.Ιγ3, είτε να οδηγήσει την παρτίδα σε μοναδικές βαριάντες μετά από 4.Ιδ2.

Μια κοινή απάντηση των μαύρων είναι η 3...θ6 που αναγκάζει τον αξιωματικό των λευκών να μετακινηθεί και πάλι, διότι σε αντίθεση με την Επίθεση Τρομπόφσκι, το 4.Α:ζ6 Β:ζ6 δεν αφήνει τα μαύρα με διπλό πιόνι. Άλλες συχνές απαντήσεις είναι η 3...γ5 4.δ5 και η 3...Αε7.

## Παραπομπές


### Πηγές
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Neo-Indian Attack

Κατηγορία:Σκακιστικά ανοίγματα
Αλκμαίων ο Αθηναίος

Ο **Αλκμαίων ο Αθηναίος** (7ος/6oς αιώνας π.Χ.) ή **Αλκμέων**, ήταν αρχαίος Έλληνας ολυμπιονίκης με καταγωγή από την Αθήνα, ο οποίος στέφθηκε νικητής στο ιππικό αγώνισμα του Τεθρίππου κατά τους 47ους (592 π.Χ.) ολυμπιακούς αγώνες της αρχαιότητας. Απόγονος του ήταν ο επίσης ολυμπιονίκης στο τέθριππο Μεγακλής ο Αθηναίος το 436 π.Χ.. Σύμφωνα με τον ιστορικό του 20ού αιώνα Λουίτζι Μορέττι, η ταυτοποίηση του Αλκμαίωνα ως ολυμπιονίκη είναι προβληματική, καθώς βάσει των διαθέσιμων ιστορικών στοιχείων ο Μεγακλής του 5ου αιώνα δεν θα μπορούσε να αναφέρεται από τον ποιητή Πίνδαρο στην επινίκια ωδή του ως πυθιονίκης -ο Πίνδαρος πέθανε το 443 π.Χ. και ο Μεγακλής έγινε νικητής το 436 π.Χ., όντας πολύ νεότερος για να συμμετέχει σε οποιοδήποτε αγώνισμα νωρίτερα-, και έτσι να είναι αδύνατο να αναφέρεται στον Μεγακλή του 436 π.Χ.. Επιπλέον, ο Πίνδαρος αφιερώνει την ωδή του σε κάποιον Αθηναίο Μεγακλή που αναδείχθηκε νικητής στα Πύθια το 486 π.Χ., αναφέροντας παράλληλα πως αυτός και οι πρόγονοι του μετρούσαν επιπλέον 5 νίκες στα Ίσθμια, και 1 στους ολυμπιακούς αγώνες. Έτσι υπάρχουν τουλάχιστον 2 άτομα με την ονομασία Μεγακλής, και το πιθανότερο είναι πως ο πραγματικός αριθμός είναι 3 άτομα, όπου ο αρχικός νικητής του τεθρίππου το 592 π.Χ. ήταν ο πατέρας του Αλκμαίωνα ο οποίος επίσης ονομαζόταν Μεγακλής.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (6ος αιώνας π.Χ.)
Άγιος Λουκάς (Άρτα)

Ο ναΐσκος του **Αγίου Λουκά** είναι μνημείο υστεροβυζαντινής περιόδου στην πόλη της Άρτας.

## Δομή και τοποθεσία
Ο ναΐσκος είναι μονόχωρος δρομικός και σήμερα σώζονται μόνο οι τρίπλευρες αψίδες των Ιερών Βημάτων και τα περιγράμματα των κτισμάτων στα θεμέλια. Η τοιχοποιία ακολουθεί το πλινθοπερίβλητο σύστημα. Βρίσκεται στη γωνία των οδών Bασιλέως Πύρρου και Φιλίππου Mανωλάκη σε μικρή απόσταση από το ναό της Αγίας Θεοδώρας, πολιούχου της Άρτας και του βυζαντινού ναού του Αγίου Βασιλείου.
## Ιστορία
Μετά το τέλος της Δυναστείας των Κομνηνών Δουκάδων Αγγέλων, στο Δεσποτάτο της Ηπείρου σημειώνεται μία σημαντική πτώση της ναοδομικής δραστηριότητας με αποτέλεσμα κατά το 14ο και το πρώτο μισό του 15ου αιώνα, να κατασκευαστούν ελάχιστα θρησκευτικά μνημεία και ένα από αυτά ήταν ο μικρός ναός του Αγίου Λουκά, ο οποίος χρονολογείται στα τέλη του 14ου - αρχές 15ου αιώνα. 

Σύμφωνα με στοιχεία από το Οθωμανικό Αρχείο Κωνσταντινουπόλεως, το 1564 η Άρτα αριθμούσε 44 ενορίες ενώ το 1579 η πόλη αριθμούσε 40 ενορίες, οι οποίες έφεραν τα ονόματα των ναών. Ο ναός του Αγίου Λουκά αποτελούσε το κέντρο της ομώνυμης ενορίας και αριθμούσε 12 χριστιανικές εστίες.  

Ο μητροπολίτης Άρτας Σεραφείμ Ξενόπουλος στο «Δοκίμιον Ιστορικόν περί Άρτης & Πρεβέζης» (εκδ.1884) μας πληροφορεί ότι στα τέλη του 19ου αιώνα στην Άρτα υπήρχαν 11 ενορίες και 10 θέσεις (συνοικίες). Οι συνοικίες ήταν της Περιβλέπτου, των Ταμπακιάδων (βυρσοδεψών) ή της Δάφνης, Τουρκοπάζαρο, Αγίας Θεοδώρας ή Λούκενας ή Καραπάνου, Μουχούστι, Μονοπώλειο, Πλάτανος, Αλμπαναριά, Ρωμιοπάζαρο και Eβραϊκα. Ο ναΐσκος του Αγίου Λουκά μαζί με το ναό της Μεταμορφώσεως και του Αγίου Αντρέα, ήταν ένα από τα παρεκκλήσια του ναού της Αγίας Θεοδώρας και βρισκόταν στη θέση Λούκενας ή Καραπάνου. Το 1977 με υπουργική απόφαση ο ναός ανακηρύχθηκε διατηρητέο μνημείο. 

## Παραπομπές


## Εξωτερικοί σύνδεσμοι
Άγιος Λουκάς, Ιερά Μητρόπολη Άρτας

Αγιος Λουκας (Αρτα)
Κατηγορία:Άρτα
Λυκίνος ο Κροτωνιάτης

Ο **Λυκίνος ο Κροτωνιάτης** (6ος αιώνας π.Χ.) ήταν αρχαίος Έλληνας αθλητής από τον Κρότωνα της Μεγάλης Ελλάδας, και στέφθηκε νικητής στο αγώνισμα του σταδίου στους 49ους (584 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κροτωνιάτες ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (6ος αιώνας π.Χ.)
Άγνων ο Πεπαρήθιος

Ο **Άγνων ο Πεπαρήθιος** (6ος αιώνας π.Χ.) ήταν αρχαίος Έλληνας αθλητής από την Πεπάρηθο (σύγχρονη Σκόπελος).

Το 568 π.Χ., στέφθηκε Ολυμπιονίκης στο αγώνισμα του σταδίου στους 53<sup>ους</sup> Ολυμπιακούς Αγώνες της αρχαιότητας. 

* Κατάλογος Αρχαίων Ολυμπιονικών

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (6ος αιώνας π.Χ.)
Κοινότητα Φιλυριάς Κιλκίς

Η κοινότητα Φιλυριάς ανήκει στον δήμο Παιονίας και περιλαμβάνει τα χωριά Γερακώνα και Φιλυριά. Η Φιλυριά είναι η έδρα της ομώνυμης κοινότητας. Ο πληθυσμός της σύμφωνα με την απογραφή του 2001 είναι 565 μόνιμους κάτοικους.

## Γεωγραφία
Η κοινότητα Φιλυριάς έχει πλούσια γεωγραφική θέση. Βρίσκεται στους πρόποδες της ανατολικής πλαγιάς του όρος Πάικου και την διασχίζει ο παραπόταμος του Αξιού Ξεροπόταμος ή Πλατανόρεμα. Το έδαφος είναι σχετικά πεδινό με πολλούς λόφους κυρίως στη Φιλυριά.

## Ιστορία
Τα δύο χωριά Φιλυριά και Γερακώνα ήταν γνωστά από την περίοδο της τουρκοκρατίας με τις ονομασίες Λιμπάοβο και Γερακάρι, αντίστοιχα. Οι κάτοικοί τους ήταν χριστιανοί. Στις αρχές του 20ού αιώνα πολλοί κάτοικοι μεταστράφηκαν σε εξαρχικοί, λόγω της τρομοκρατίας που δέχονταν από Βούλγαρους κομιτατζήδες. Το Φεβρουάριο του 1900, οι Έλληνες της Γερακώνας αναγκάστηκαν να δεχτούν τους κομιτατζήδες στην εκκλησία υπό την απειλή των όπλων. Τον Δεκέμβριο του 1902 οι κομιτατζήδες δολοφόνησαν τον πρόκριτο της Γερακώνας Γρηγόριο Δέλλιου, και εξανάγκασαν τους κατοίκους να πληρώσουν μεγάλα χρηματικά πρόστιμα στο Βουλγαρικό κομιτάτο και να υπογράψουν αιτήσεις προς τις τοπικές Οθωμανικές αρχές ότι προσέρχονται στην εξαρχία. Η μεταστροφή πολλών από τους κατοίκους των χωριών στη εξαρχία οφείλονταν, εκτός από τις βιαιότητες των Βουλγάρων και στην εισπρακτική πολιτική του αναπληρωτή Μητροπολίτη Βοδενών Ιλαρίωνα. 

Μετά τις ανταλλαγές πληθυσμών με Βουλγαρία και Τουρκία, ορισμένοι κάτοικοι προσέφυγαν στη Βουλγαρία, ενώ στα χωριά εγκαταστάθηκαν πρόσφυγες από Ανατολική Ρωμυλία (Βουλγαρία), καθώς και Πόντο και Μικρά Ασία (Τουρκία).

## Παραπομπές


Κατηγορία:Δήμος Παιονίας
Κατηγορία:Περιφερειακή ενότητα Κιλκίς
Άγνων (αποσαφήνιση)

Η ονομασία **Άγνων** μπορεί να αναφέρεται στα παρακάτω άτομα:

* Άγνων ο Πεπαρήθιος, 6ος αιώνας π.Χ., ολυμπιονίκης στο αγώνισμα του σταδίου από τη Σκόπελο
* Άγνων ο Αθηναίος, 5ος αιώνας π.Χ., στρατιωτικός και πολιτικός
* Άγνων ο Ταρσεύς, 2ος αιώνας π.Χ., ρήτορας και φιλόσοφος
Καλλίας Α´

Ο **Καλλίας Α´** (γιος του Φαινίππου, 6ος αιώνας π.Χ.) ή **Κάλλιος**, ήταν Αθηναίος αριστοκράτης ο οποίος στέφθηκε ολυμπιονίκης.

## Τα επιτεύγματά του
Ο Καλλίας Α ήταν νικητής στο ιππικό αγώνισμα του κέλη στους 54ους (564 π.Χ.) ολυμπιακούς αγώνες της αρχαιότητας, ενώ αναφέρεται πως ήρθε δεύτερος στο αγώνισμα του τεθρίππου ενώ υπήρξε και νικητής στα Πύθια. Ο Ηρόδοτος αναφέρει πως ο Καλλίας ήταν εχθρός της τυραννίδας σε τέτοιο βαθμό όπου ήταν ο μόνος που τόλμησε να αγοράσει τα αντικείμενα της περιουσίας του Πεισίστρατου, όταν αυτός εκδιώχθηκε και η περιουσία του διατέθηκε σε δημοπρασία από την πολιτεία. Εγγονός του ήταν ο Αθηναίος στρατιωτικός και διπλωμάτης Καλλίας Β´.

## Σύμφωνα με τον Ηρόδοτο
ΗΡΟΔΟΤΟΣ  - Ἱστορίαι

## Πηγές
* Aristophanis Comoediae: cum scholiis et varietate lectionis ..., Τόμος 1

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του κέλη
Κατηγορία:Αρχαίοι ολυμπιονίκες (6ος αιώνας π.Χ.)
Ελλάνικος ο Ηλείος

Ο **Ελλάνικος ο Ηλείος** (1ος αιώνας π.Χ.) ήταν αρχαίος Έλληνας ολυμπιονίκης από την Ηλεία, ο οποίος στέφθηκε νικητής στα ιππικά αγωνίσματα του τεθρίππου πώλων και της συνωρίδος στους 177ους (72 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες της συνωρίδας
Κατηγορία:Αρχαίοι ολυμπιονίκες του τέθριππου πώλων
Κατηγορία:Αρχαίοι ολυμπιονίκες (1ος αιώνας π.Χ.)
Επίθεση Τόρρε

Η **Επίθεση Τόρρε** (*Torre Attack*) είναι το σκακιστικό άνοιγμα το οποίο χαρακτηρίζεται από τις κινήσεις (σε αλγεβρική σημειογραφία):
: 1. δ4 Ιζ6
: 2. Ιζ3 ε6 (ή 2...η6 γνωστή και ως **σύστημα Τόρρε**, ή 2...δ5, γνωστή και ως **βαριάντα Ταρτακόβερ**)
: 3. Αη5

Στην *[[Εγκυκλοπαίδεια Σκακιστικών Ανοιγμάτων]]* οι γραμμές της Επίθεσης Τόρρε με 2...ε6 και 2...η6 καταχωρήθηκαν αντίστοιχα στους κωδικούς A46 και A48 των ανορθόδοξων ανοιγμάτων, ενώ οι γραμμές με 2...δ5 στον κωδικό D03 των κλειστών ανοιγμάτων.

## Ιστορία

Το άνοιγμα πήρε το όνομά του από τον μεξικανικό γκρανμαίτρ Κάρλος Τόρρε Ρεπέττο, ο οποίος νίκησε με το άνοιγμα αυτό τον πρώην Παγκόσμιο Πρωταθλητή Εμάνουελ Λάσκερ το 1925 στη Μόσχα. Η βαριάντα αυτή απασχόλησε επίσης τον Ξαβιέ Ταρτακόβερ, τον Μπόρις Σπάσκυ και τον Τίγκραν Πετροσιάν στην πρώιμη καριέρα του. Μεταξύ άλλων σημαντικών υποστηρικτών της έχουν σημειωθεί ο Αλεξέι Ντρέεβ, ο Πεντάλα Χαρικρίσνα, ο Κρίσναν Σασικιράν και ο Γιαν Τίμμαν.

Η επίθεση Τόρρε συναντάται σπάνια στα σύγχρονα παιχνίδια ως άνοιγμα ή ως μέσο μεταφοράς σε άλλα ανοίγματα και οι στατιστικές δείχνουν ότι η επίθεση δεν είναι ιδιαίτερα συμφέρουσα για τα λευκά. Ωστόσο, είναι δημοφιλής σε επίπεδο συλλόγων, λόγω του ήρεμου χαρακτήρα της και την σχετική έλλειψη θεωρίας, δίνοντας στα λευκά τις πιθανότητες να αδράξουν μια πρωτοβουλία στο παιχνίδι μετά το άνοιγμα. Τα τελευταία χρόνια έχει επίσης χρησιμοποιηθεί εναντίον της δομής των πιονιών στο φιανκέτο των μαύρων στην πτέρυγα του βασιλιά τους.

## Θεωρία
Τα λευκά επιδιώκουν μια γρήγορη και αρμονική ανάπτυξη, με σκοπό να προωθήσουν το πιόνι τους στο τετράγωνο γ3 για να ενισχύσουν το πιόνι τους στο δ4, αυτό συχνά επιβάλλει και την προώθηση του πιονιού στο ε4 και την απόκτηση πιθανοτήτων για επίθεση στην πτέρυγα του βασιλιά των μαύρων καθώς στην Επίθεση Τόρρε ο αξιωματικός καρφώνει τον ίππο στο τετράγωνο ζ6. Αν τα λευκά προωθήσουν πρώιμα το πιόνι τους στο γ4, το άνοιγμα θα μεταφέρει σε πιο συνηθισμένες γραμμές της παρτίδας πιονιού της βασίλισσας, όπως το Γκαμπί της βασίλισσας ή κάποια από τις Ινδικές άμυνες.

## Επίθεση Τόρρε (Ανατολική Ινδική άμυνα)

Στην Ανατολική Ινδική άμυνα συναντάμε μια βαριάντα, που ονομάζεται επίσης **Επίθεση Τόρρε**, μετά από τις κινήσεις:
: 1. δ4 Ιζ6
: 2. Ιζ3 η6
: 3. Αη5

Η βαριάντα αυτή της Ανατολικής Ινδικής άμυνας δεν πρέπει να συγχέεται με το άνοιγμα της επίθεσης Τόρρε, αν και ως προς τον σκοπό της σχετίζεται άμεσα μαζί του, διότι η βαριάντα αυτή προέρχεται από μια ανορθόδοξη Ινδική άμυνα του βασιλιά.

Τα μαύρα συχνά συνεχίζουν την βαριάντα με 3...Αη7 και τα λευκά απαντούν συνήθως με 4.Ιβδ2 ή 4.γ3.

Μετά από την κίνηση 4.Ιβδ2, οι κοινές αναπτήσεις είναι 4...0-0 5.γ3 και 4...δ5 5.ε3 0-0.

## Παραπομπές


### Πηγές
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Torre Attack
* Αγγλόφωνα βικιβιβλία: Chess Opening Theory: Torre System
* Αγγλόφωνα βικιβιβλία: Chess Opening Theory: Tartakower Variation

Κατηγορία:Σκακιστικά ανοίγματα
Επιτροπή Εποπτείας και Ελέγχου Παιγνίων

Η **Επιτροπή Εποπτείας και Ελέγχου Παιγνίων** (**Ε.Ε.Ε.Π.**) αποτελεί ανεξάρτητη διοικητική αρχή. Ιδρύθηκε αρχικά το 2004 ως «Επιτροπή Εποπτείας και Ελέγχου Τυχερών Παιχνιδιών» (Ε.Ε.Ε.Τ.Π.), ενώ πήρε τη σημερινή της ονομασία το 2011. Είναι επιφορτισμένη με τον έλεγχο, τη ρύθμιση και την εποπτεία των παιγνίων τα οποία λαμβάνουν χώρα στην Ελλάδα.

Η ΕΕΕΠ καταρτίζει επίσης τη λεγόμενη «μαύρη λίστα», στην οποία περιλαμβάνονται ιστότοποι παροχής υπηρεσιών τυχερών παιγνίων, οι οποίοι δεν διαθέτουν την απαιτούμενη άδεια λειτουργίας στην Ελλάδα. Η ΕΕΕΠ έπειτα από συνεχείς ελέγχους ανανεώνει συχνά την blacklist. Η σύνθεση του συμβουλίου αποφασίζεται από τον Υπουργό Εθνικής Οικονομίας και Οικονομικών.

## Παραπομπές


## Εξωτερικοί σύνδεσμοι
* 

Κατηγορία:Ελληνικές ανεξάρτητες αρχές
Άμμος που τραγουδά

μικρογραφία|Αμμόλοφοι που τραγουδούν στη νότια Μογγολία
Η **άμμος που τραγουδά** (ή η **άμμος που σφυρίζει**), είναι η άμμος που παράγει ήχο. Ο ήχος παράγεται είτε από τον αέρα που περνά πάνω από την άμμο, είτε όταν κάποιος περπατά ή κάνει τσουλήθρα πάνω σε αυτή.
Το φαινόμενο δεν είναι πλήρως κατανοητό από επιστημονικής πλευράς, φαίνεται όμως ότι πρέπει να υπάρχουν οι εξής προϋποθέσεις:
#Οι κόκκοι της άμμου πρέπει να είναι στρογγυλοί και να έχουν διάμετρο από 0,1 έως 0,5 χιλιοστά.
#Η άμμος πρέπει να περιέχει διοξείδιο του πυριτίου (SiO2), και
#Η άμμος πρέπει να έχει ορισμένη υγρασία.
Η παραγόμενη συχνότητα του ήχου είναι περίπου 450 Hz.

## Παραπομπές


Κατηγορία:Άμμος
Κατηγορία:Φυσικά φαινόμενα
Μιλτιάδης ο Πρεσβύτερος

Ο **Μιλτιάδης ο Πρεσβύτερος** (γιος του Κυψέλου, 6ος αιώνας π.Χ.) ήταν μέλος της πλούσιας Αθηναϊκής οικογένειας των Φιλαϊδών και αντίπαλος του τυράννου Πεισίστρατου. Έφυγε από την Αθήνα το 555 π.Χ. όπου και ίδρυσε την αποικία της Καλλίπολης, η οποία βρισκόταν σε καθεστώς ημι-αυτονομίας από την Αθήνα έως τον θάνατο του Μιλτιάδη το 519 π.Χ., όπου και καθώς δεν είχε απογόνους άφησε την κυριότητα της αποικίας στον Κίμων του Στησαγόρα ο οποίος ήταν ο γιος του ετεροθαλούς αδερφού του, Στησαγόρα. Πριν τον θάνατο του φρόντισε να οχυρώσει την πόλη με ένα μεγάλου μεγέθους τείχος -το Αγοραίο τείχος- ώστε η αποικία να προφυλάσσεται από τις εξωτερικές απειλές. Ο ιστορικός του 2ου αιώνα μ.Χ. Παυσανίας αναφέρει πως είχε αντικρίσει στο θησαυροφυλάκιο του Μύρωνα του Σικυώνιου στην Ολυμπία ένα ανάθημα του Μιλτιάδη το οποίο είχε αποστείλει ως ο ηγεμόνας της Σικυώνας, ένα κατασκευασμένο από ελεφαντόδοντο κέρας της Αμάλθειας το οποίο ήταν σύμβολο της αφθονίας.

Ο Αθηναίος στρατηγός Μιλτιάδης ο Νεότερος ο οποίος ήταν ανιψιός του, αργότερα έγινε ο τύραννος της χερσονήσου, πριν γίνει διάσημος για την μάχη του Μαραθώνα κατά τους περσικούς πολέμους.

Ο Μιλτιάδης είχε επίσης υπάρξει ολυμπιονίκης στο ιππικό αγώνισμα του τεθρίππου κατά τους 55ους (560 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αθηναίοι ολυμπιονίκες
Κατηγορία:Αρχαίοι ολυμπιονίκες του τέθριππου
Κατηγορία:Αρχαίοι ολυμπιονίκες (6ος αιώνας π.Χ.)
Διόγνητος ο Κροτωνιάτης

Ο **Διόγνητος ο Κροτωνιάτης** (6ος αιώνας π.Χ.) ήταν αρχαίος Έλληνας αθλητής από τον Κρότωνα της Μεγάλης Ελλάδας, ο οποίος στέφθηκε ολυμπιονίκης στο αγώνισμα του σταδίου στους 58ους (548 π.Χ.) ολυμπιακούς αγώνες της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Κροτωνιάτες ολυμπιονίκες
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι ολυμπιονίκες (6ος αιώνας π.Χ.)
Κατηγορία:Αρχαίοι ολυμπιονίκες (5ος αιώνας π.Χ.)
Αρχίλοχος (αποσαφήνιση)

Η ονομασία **Αρχίλοχος** μπορεί να αναφέρεται στα παρακάτω άτομα:

* Αρχίλοχος, 7ος αιώνας π.Χ., λυρικός και ελεγειακός ποιητής από την Πάρο
* Αρχίλοχος ο Κερκυραίος, 6ος αιώνας π.Χ., ολυμπιονίκης του σταδίου από την Κέρκυρα
Αγάθαρχος ο Κερκυραίος

Ο **Αγάθαρχος ο Κερκυραίος** (6ος αιώνας π.Χ.) ήταν αρχαίος Έλληνας αθλητής από την Κέρκυρα, ο οποίος στέφθηκε ολυμπιονίκης στο αγώνισμα του σταδίου στους 61ους (536 π.Χ.) ολυμπιακούς αγώνες της αρχαιότητας. Ο σύγχρονός του ποιητής, Σιμωνίδης ο Κείος, έγραψε έναν επινίκιο ύμνο για τον Αγάθαρχο.

## Παραπομπές


Αγαθαρχος
Κατηγορία:Αρχαίοι ολυμπιονίκες του σταδίου
Κατηγορία:Αρχαίοι Κερκυραίοι ολυμπιονίκες
Κατηγορία:Αρχαίοι ολυμπιονίκες (6ος αιώνας π.Χ.)
Αγάθαρχος (αποσαφήνιση)

Η ονομασία **Αγάθαρχος** μπορεί να να αναφέρεται στα παρακάτω άτομα:

* Αγάθαρχος ο Κερκυραίος, 6ος αιώνας π.Χ., ολυμπιονίκης του σταδίου από την Κέρκυρα
* Αγάθαρχος ο Σάμιος, 5ος αιώνας π.Χ., ζωγράφος από τη Σάμο
Λεωκρέων ο Κείος

Ο **Λεωκρέων ο Κείος** (6ος αιώνας π.Χ.) ή **Νεοκρέων** ή **Κρέων**, ήταν αρχαίος Έλληνας αθλητής από την Κέα, ο οποίος στέφθηκε ολυμπιονίκης στο αγώνισμα της πυγμαχίας παίδων στους 60ους (540 π.Χ.) ολυμπιακούς αγώνες της αρχαιότητας, και ήταν πιθανώς ο πρώτος ολυμπιονίκης του αγωνίσματος παίδων.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες (6ος αιώνας π.Χ.)
Νικόλαος Σταυρίδης

Ο **Νικόλαος Δ. Σταυρίδης** (8 Μαρτίου 1904 - 8 Μαρτίου 1933) ήταν Έλληνας δημοσιογράφος και πολιτικός.

## Βιογραφία
Γιος του αγωνιστή και Μακεδονομάχου Δημητρίου Σταυρίδη, ασχολήθηκε από πολύ νέος με την δημοσιογραφία, εκδίδοντας (1923) την δισεβδομαδιαία εφημερίδα "Ελεύθερος Άνθρωπος", μαζί με τον Ιάκωβο Ζαγκαρόλα.

Ανέλαβε διευθυντής της "Δισεβδομαδιαίας εφημερίδας ακραιφνών φιλελευθέρων αρχών" "Αλήθεια", που εκδόθηκε το 1929. Λίγο αργότερα ακολούθησε νομικές σπουδές στο Πανεπιστήμιο των Αθηνών. Για πρώτη φορά ήταν υποψήφιος βουλευτής, έχοντας σημαίνοντα ρόλο στη Νεολαία των Φιλελευθέρων, το 1932.

Εξελέγη βουλευτής Σερρών με το Κόμμα Φιλελευθέρων το 1933. Απεβίωσε από φυματίωση, 3 ημέρες μετά την εκλογή του και μάλιστα την ημέρα των γενεθλίων του.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές Σερρών
Κατηγορία:Βουλευτές εκλεγμένοι με το κόμμα των Φιλελευθέρων
Doctor Doctor (τραγούδι, UFO)

Το **Doctor Doctor** είναι ένα τραγούδι του αγγλικού Hard Rock συγκροτήματος UFO, γραμμένο από τον καινούριο, εκείνη τη στιγμή, κιθαρίστα Μίκαελ Σένκερ και τον τραγουδιστή του συγκροτήματος Φιλ Μογκ. Συμπεριλήφθηκε στον δίσκο *[[Phenomenon]]* και κυκλοφόρησε το 1974 ως single, το οποίο καταρχήν δε γνώρισε κάποια επιτυχία στα βρετανικά τσαρτ. Ωστόσο, το 1979 μπήκε στα βρετανικά τσαρτ, μετά από μία ζωντανή εκτέλεση του, του 1979, που κυκλοφόρησε ως single, κι έτσι έγινε η πρώτη μεγάλη επιτυχία του σχήματος. Το 2010, μία ζωντανή εκτέλεση του κομματιού με τον Βίνι Μουρ, συμπεριλήφθηκε στον άλμπουμ *Best of a Decade*.
 
Το κομμάτι παρέμεινε στο tracklist του συγκροτήματος σε ζωντανές εκτελέσεις σταθερό, όπως επίσης και στου συγκρότημα του Σένκερ, Michael Schenker Group. Το τραγούδι έχει υποστεί αρκετές διασκευές από γνωστά Heavy Metal συγκροτήματα, με την πιο αξιοσημείωτη να είναι αυτή των Iron Maiden, το οποίο χρησιμοποιείται ως εναρκτήριο κομμάτι τους, στις πρόσφατες ζωντανές εκτελέσεις, μέσω μεγαφώνων.

## Παραπομπές


Κατηγορία:Τραγούδια του 1974
Κατηγορία:Δισκογραφία των UFO
Κατηγορία:Singles του 1979
Κατηγορία:Singles της Chrysalis Records
Σεσίλ Ωμπρί

Η **Αν Τζοσέ Μάντελαϊν Ενριέτ Μπέναρντ** ή **Σεσίλ Ωμπρί** (3 Αυγούστου 1928 - 19 Ιουλίου 2010) ήταν Γαλλίδα ηθοποιός, συγγραφέας, σεναριογράφος και σκηνοθέτης.

## Βιογραφία
Η Ωμπρί ξεκίνησε την καριέρα της ως χορεύτρια. Σε ηλικία 20 ετών, είχε υπογράψει συμβόλου με την 20th Century Fox. Η πρώτη της μεγάλη ερμηνεία ήταν με την ταινία του Ανρί Ζορζ Κλουζό, manon (1949), η οποία κέρδισε το Χρυσό Λιοντάρι στο Φεστιβάλ Κινηματογράφου της Βενετίας. Αυτό της έδωσε την ευκαιρία να παίξει με τον Τάιρον Πάουερ και τον Όρσον Γουέλς στη ταινία "Αίμα στο Σινικό Τείχος" (The Black Rose - 1950) του Χένρι Χάθαγουέι. Η επόμενη μεγάλη της επιτυχία ήταν στην ταινία "Bluebeard" (1951) του Κριστιάν-Ζακ, μία από τις πρώτες έγχρωμες ταινίες Γαλλικής παραγωγής. Για ένα σύντομο χρονικό διάστημα, ήταν μια σταρ του Χόλιγουντ, υπoγράφοντας συμβόλαιο με την Fox , εμφανίζοντας τακτικά σε γαλλικά περιοδικά αποτελώντας πρότυπο της γαλλο-αμερικανικής θηλυκότητας.

Η καριέρα της στο κινηματογράφο διακόπηκε σύντομα, μετά από τον μυστικό εξαετή γάμο της με τον Σι Μπραχίμ Ελ Γκλάουι, τον μεγαλύτερο γιος του πασά του Μαρακές. Ανακοίνωσε την αποχώρησή της από το σινεμά το 1959, υποστηρίζοντας ότι είχε μόνο απολαύσει τον κινηματογράφο για ταξίδια που έκανε. Συνέχισε  την καριέρα της ως συγγραφέας και σεναριογράφος παιδικών τηλεοπτικών σειρών με μεγάλη επιτυχία. 

Η πρώτη τηλεοπτική σειρά που έκανε ήταν το "poly" (1961), και μετά το "Belle et Sébastien", έχοντας και τα δύο μεγάλη επιτυχία . Ο πρωταγωνιστής και στις δύο σειρές ήταν ο γιο της, Μεχντί Ελ Γκλάουι.

Στις 19 Ιουλίου 2010, η Ωμπρί πέθανε από καρκίνο στους πνεύμονες σε ηλικία 81 ετών.

## Φιλμογραφία
* *"Une nuit à Tabarin"* (1947)
* "Manon" (1949)
* "Αίμα στο Σινικό Τείχος" ( "The black rose") (1950)
* "Bluebeard" (1951)
* "Voleur malgré lui" (1953)
* *"Tanz in der Sonne" (1954)*
* "Bonjour la chance" (1959)
* *"L'espionne sera à Nouméa" (1960)*

## Σεναριογράφος
* "poly" (Τηλεοπτική σειρά) (1961)
* *[[Belle et Sébastien (τηλεοπτική σειρά)|"Belle et Sébastien" (Τηλεοπτική σειρά)]] (1965)*
* *"Sébastien parmi les hommes" (Τηλεοπτική σειρά) (1968)*
* "*Sébastien et la Mary-Morgane" (Τηλεοπτική σειρά) (1970)*
* *"Le Jeune Fabre" (Τηλεοπτική σειρά) (1973)*
* "Coup de foudre" *(Τηλεοπτική σειρά) (1992)*

## Παραπομπές


## Πηγές

* https://web.archive.org/web/20130810190520/http://imdb/: Cecile Aybry

* http://isni.org/isni/0000000121250912
* http://catalogue.bnf.fr/ark:/12148/cb11889433k

Κατηγορία:Γάλλοι σκηνοθέτες
Κατηγορία:Γαλλίδες ηθοποιοί κινηματογράφου
Μονάδα Εξυπηρέτησης Αεροσκαφών Γενικής Αεροπορίας

Η **Μονάδα Εξυπηρέτησης Αεροσκαφών Γενικής Αεροπορίας** (συντομογραφίες: ICAO: **LGMG**, ΥΠΑ: **ΜΕΓΑΠ**) είναι αεροδρόμιο το οποίο εξυπηρετεί αποκλειστικά αεροσκάφη γενικής (μη εμπορικής) αεροπορίας. Βρίσκεται κοντά στο χωριό Πάχη, 2 χιλιόμετρα από τα Μέγαρα του νομού Αττικής. Απέχει 43 χιλιόμετρα από το κέντρο της Αθήνας.

## Εγκαταστάσεις
Οι κτηριακές εγκαταστάσεις του αεροδρομίου φτάνουν τα 180 τ.μ. Στις εγκαταστάσεις στεγάζονται γραφεία της Υπηρεσίας Πολιτικής Αεροπορίας, της Εθνικής Μετεωρολογικής Υπηρεσίας και της Ελληνικής Αστυνομίας. Διαθέτει 100 θέσεις στάθμευσης αεροσκαφών γενικής αεροπορίας. Η κατηγορία πυρασφάλειας είναι: 3, και παρέχεται από το στρατόπεδο που λειτουργεί στο χώρο.

Στο εσωτερικό του χώρου υπάρχουν μηχανήματα που πωλούν αναψυκτικά και τρόφιμα, ενώ υπάρχουν 20 θέσεις στάθμευσης για οχήματα. Επιπλέον, υπάρχει εταιρεία καυσίμων, για παροχή προς τα αεροσκάφη.

Στο χώρο δραστηριοποιούνται αρκετές ιδιωτικές εταιρείες και σχολές γενικής αεροπορίας, καθώς και οι αερολέσχες Μεγάρων, Αρκαδίας και Ελληνικής Αεροπορικής Ακαδημίας.

Το αεροδρόμιο βρίσκεται σε υψόμετρο 4 μέτρων (12 πόδια) από τη στάθμη της θάλασσας. Διαθέτει δύο παράλληλους διαδρόμους διεύθυνσης 08/26, διαστάσεων 1.205x38 μέτρα (3.953x125 πόδια). Το δάπεδο είναι ασφαλτοστρωμένο, αλλά ο διάδρομος δε διαθέτει φωτισμό.

## Πρόσβαση
Το αεροδρόμιο είναι δίπλα στον κόμβο της Πάχης, και έχει είναι προσβάσιμο μέσω της Ολυμπίας Οδού καθώς και της Παλαιάς Εθνικής Οδού Αθηνών-Κορίνθου. Πολύ κοντά στο αεροδρόμιο, βρίσκεται ο Σιδηροδρομικός Σταθμός Μεγάρων που εξυπηρετεί τα δρομολόγια των γραμμών 2 και 5 του Προαστιακού Σιδηρόδρομου.

## Παραπομπές

Κατηγορία:Αεροδρόμια στην Ελλάδα
Κατηγορία:Νομός Αττικής
Αεροδρόμιο Μάλεμε

Το **Αεροδρόμιο Μάλεμε** είναι ένα αεροδρόμιο το οποίο βρίσκεται στο Μάλεμε, του νομού Χανίων, στην Κρήτη. Έχει δυο διαδρόμους διεύθυνσης 13/31 και 03/21, χωρίς φωτισμό. Το αεροδρόμιο είναι κλειστό για εμπορική αεροπλοΐα, αλλά η Αερολέσχη Χανίων εξακολουθεί να το χρησιμοποιεί.

Το αεροδρόμιο λειτουργούσε ως το 1959 ως το κυρίως δημόσιο αεροδρόμιο των Χανίων. Από το 2012, η Πολεμική Αεροπορία χρησιμοποιεί περιστασιακά το χώρο.

Το αεροδρόμιο Μάλεμε έγινε ένας ιστορικός χώρος του Δευτέρου Παγκοσμίου Πολέμου, όταν πολλοί Γερμανοί αλεξιπτωτιστές προσγειώθηκαν εκεί τον Μάιο του 1941 στη διάρκεια της μάχης του Μάλεμε ως μέρος της Μάχης της Κρήτης.

## Παραπομπές

Κατηγορία:Στρατιωτικά αεροδρόμια στην Ελλάδα
Κατηγορία:Περιφερειακή ενότητα Χανίων
Pixies

Οι **Pixies** είναι αμερικανικό εναλλακτικό ροκ συγκρότημα που δημιουργήθηκε το 1986 στην Βοστώνη της Μασαχουσέτης. Αν και διαλύθηκαν το 1993, επανενώθηκαν το 2004.

Η μουσική των Pixies, περιλαμβάνει ψυχεδελικά, νόιζ ποπ, χαρντ ροκ, και σερφ στοιχεία. Ο Μπλακ Φράνσις είναι ο βασικός τους τραγουδοποιός και τραγουδιστής.

## Δισκογραφία
### Άλμπουμς

## Υποσημειώσεις


## Εξωτερικοί σύνδεσμοι

*  

Κατηγορία:Συγκροτήματα της εναλλακτικής ροκ
Κατηγορία:Μουσικά συγκροτήματα από τη Βοστώνη
Αεροδρόμιο Τυμπακίου

Το **Αεροδρόμιο Τυμπακίου **(συντομογραφία ICAO: **LG54**) είναι στρατιωτικό αεροδρόμιο στο Τυμπάκι του νομού Ηρακλείου, στην Κρήτη. 

Έχει χρησιμοποιηθεί επίσης για αγώνες αλλά ανήκει στην Πολεμική Αεροπορία. 

Η 138 Σμηναρχία Μάχης της Πολεμικής Αεροπορίας είχε ως βάση της το αεροδρόμιο, προτού μεταφερθεί στο Ηράκλειο. Το αεροδρόμιο επίσης διαθέτει αεροβοήθημα τύπου TACAN για τα αεροσκάφη. 

Ο κύριος διάδρομος, 09/27, έχει μήκος 2713 μέτρα (8900 πόδια). 

Διέθετε ακόμη έναν διάδρομο διεύθυνσης 16/34 με μήκος 700 μέτρα (2302 ποδια) .

Στο αεροδρόμιο δραστηριοποιείται η Αερολέσχη  Τάλως Ηρακλείου.

## Παραπομπές


## Εξωτερικοί σύνδεσμοι
* Airports-Worldwide profile

Κατηγορία:Στρατιωτικά αεροδρόμια στην Ελλάδα
Κατηγορία:Περιφερειακή ενότητα Ηρακλείου
Κρατικός Αερολιμένας Βόλου/Νέας Ιωνίας

**Κρατικός Αερολιμένας<br>Βόλου/Νέας Ιωνίας**


Γενικά



IATA:
---
ICAO:
LGVO


Τύπος Αεροδρομίου
Πολιτικό / Στρατιωτικό




Χειριστής
Κατεστραμμένο



Εξυπηρετούσε
Βόλος


Υψόμετρο
38 μέτρα



Γεωγραφικές Συντεταγμένες
39° 23' 0.06" Βόρεια
22° 55' 02.84" Ανατολικά





Διάδρομος



Κατεύθυνση
Μήκος
Επιφάνεια



Πόδια
Μέτρα



14 / 32
3.947
1.200
Άσφαλτος



Ο **Κρατικός Αερολιμένας Βόλου/Νέας Ιωνίας **(συντομογραφία ICAO: **LGVO**) ήταν μικτό πολιτικό και στρατιωτικό αεροδρόμιο, στη Νέα Ιωνία του Βόλου, στο νομό Μαγνησίας. Εγκαινιάστηκε το 1948 με έναν διάδρομο μήκους 970 μέτρων (3.190 πόδια). Το 1954 το μήκος του διαδρόμου μειώθηκε στα 650 μέτρα (2.138 πόδια) και από εκείνη τη στιγμή το αεροδρόμιο χρησιμοποιούνταν αποκλειστικά από τον Ελληνικό Στρατό Ξηράς. Το αεροδρόμιο εν τέλει έκλεισε το 1981, και οι εγκαταστάσεις του εγκαταλείφθηκαν και διαλύθηκαν. Ο διάδρομος ήταν εκεί που σήμερα βρίσκεται η νέα περιφερειακή οδός του Βόλου.

Το αεροδρόμιο αντικαταστάθηκε από τον Κρατικό Αερολιμένα Νέας Αγχιάλου, ο οποίος ξεκίνησε να λειτουργεί το 1991 και κάλυψε το κενό που δημιουργήθηκε στην Κεντρική Ελλάδα, από την κατάργηση του παλαιού αεροδρομίου Βόλου.

## Πρώην αεροπορικές εταιρείες και προορισμοί
* ΤΑΕ - Τεχνικαί Αεροπορικαί Εκμεταλλεύσεις—Εθνικαί Αεροπορικαί Γραμμαί (Αθήνα)

## Παραπομπές


## Εξωτερικοί σύνδεσμοι
* Κρατικός Αερολιμένας Βόλου/Νέας Ιωνίας
* LGVO 

Κατηγορία:Βόλος
Κατηγορία:Αεροδρόμια στην Ελλάδα
Κατηγορία:Περιφερειακή ενότητα Μαγνησίας